Úradný vestník L 073 , 16/03/1984 S. 0028 - 0032

Fínske špeciálne vydanie: Kapitola 4 Zväzok 2 S. 0003

Španielske špeciálne vydanie: Kapitola 04 Zväzok 3 S. 0027

Švédske špeciálne vydanie: Kapitola 4 Zväzok 2 S. 0003

Portugalské špeciálne vydanie Kapitola 04 Zväzok 3 S. 0027



Nariadenie Komisie (EHS) č. 671/84 z 15. marca 1984 o žiadostiach o financovanie podpory poskytnutej členskými štátmi organizáciám výrobcov v odvetví produktov rybolovu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3140/82 z 22. novembra 1982 o udeľovaní a financovaní podpory poskytovanej členskými štátmi organizáciám výrobcov v odvetví produktov rybolovu [1], najmä na jeho článok 10 (3), keďže požiadavky na financovanie podpôr poskytnutých členskými štátmi podľa nariadenia (EHS) č. 3140/82 by mali obsahovať určité podrobnosti tak, aby mohla byť vykonaná kontrola, či je výdavok v súlade s ustanoveniami uvedeného nariadenia; keďže na to, aby bolo možné vykonávať účinné kontroly, musia členské štáty archivovať podpornú dokumentáciu k dispozícii Komisii tri roky od vykonania konečného financovania; keďže toto nariadenie nahrádza nariadenie Komisie (EHS) č. 1273/72 [2]; keďže uvedené nariadenie by preto malo byť zrušené; keďže opatrenia ustanovené v tomto nariadení sú v súlade so stanoviskom výboru Európskeho poľnohospodárskeho usmerňovacieho a záručného fondu, PRIJALA TOTO NARIADENIE: Článok 1 1. Žiadosti o financovanie uvedené v článku 10 (1) nariadenia (EHS) č. 3140/82 sa musia predkladať vo forme tabuliek uvedených v prílohách. 2. Členské štáty oznámia Komisii spolu so svojou prvou žiadosťou o financovanie aj znenia vnútroštátnych ustanovení, ktoré sa týkajú implementácie a kontroly príslušných administratívnych pokynov, spolu so všetkými formulármi alebo ostatnými dokladmi, ktoré sa týkajú administratívneho spravovania podpory. Článok 2 Členské štáty musia archivovať k dispozícii Komisii všetku podpornú dokumentáciu alebo overené kópie podpornej dokumentácie, ktorú vlastnia a na základe ktorej bolo prijaté rozhodnutie o poskytnutí podpory uvedenej článku 6 nariadenia (EHS) č. 3796/81, ohľadom každého príjemcu podpory po dobu troch rokov odo dňa, kedy došlo ku konečnému financovaniu. Článok 3 Nariadenie (EHS) č. 1273/72 sa týmto zrušuje. Článok 4 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. marca 1984 Za Komisiu Giorgios Contogeorgis člen Komisie [1] Ú. v. ES L 331, 26.11.1982, s. 7. [2] Ú. v. ES L 141, 21.6.1972, s. 9. -------------------------------------------------- PRÍLOHA I Informácie, ktoré poskytujú členské štáty v súvislosti s organizáciami výrobcov v odvetví rybného hospodárstva v zmysle článku 5 nariadenia (EHS) č. 3796/81 Členský štát … - Poradové číslo [1] … - Organizácia výrobcov (názov a adresa) … - Deň vzniku … - Týmto sa potvrdzuje, že deň uznania je … 1. Ako má organizácia výrobcov v úmysle zabezpečiť, aby sa rybolov vykonával racionálne a aby sa zlepšili podmienky predaja produktov? 2. Aké ustanovenie je prijaté v zakladateľskej zmluve na splnenie požiadavky, že všetky produkty, v súvislosti s ktorými je spojené členstvo výrobcov, sa musia predávať cez organizáciu a ako sa uplatňuje v praxi? 3. Kde to prichádza do úvahy: aké sú produkty a množstvá, na ktoré majú výrobcovia — členovia oprávnenie od organizácie výrobcov, že ich môžu predávať sami a aké vopred zavedené spoločné pravidlá sa v tomto prípade uplatňujú? 4. Aké pravidlá, ktoré upravujú produkciu a odbyt uplatňuje organizácia výrobcov? 5. Akými konkrétnymi prostriedkami má organizácia výrobcov v úmysle zabezpečiť dodržiavanie pravidiel minimálnej produkcie a odbytu počas rybárskeho roka? 6. Uveďte informácie, ktoré potvrdia, že organizácia výrobcov nemá dominantné postavenie na spoločnom trhu, pokiaľ takéto postavenie nie je nevyhnutné pre splnenie cieľov článku 39 zmluvy. 7. Sú v tej istej oblasti ďalšie organizácie, ktoré už boli uznané a ktorých aktivity sa týkajú rovnakých alebo podobných produktov? Ak áno, uveďte názvy, adresy a oblasti činnosti týchto ďalších organizácií. Uveďte, v akom rozsahu informácie o organizácií výrobcov odrážajú zlepšenie produkčných a odbytových štruktúr, lepšou racionalizáciou činností rybolovu na základe plánov úlovkov a zlepšenou koncentráciou zásob produktov ulovených a dopravených na breh jej členmi v porovnaní s existujúcou situáciou [2]. 8. Ak organizácia vznikla z predtým existujúcich organizácií, uveďte ich názvy a adresy. 9. Ako bola organizácia informovaná o príspevku spoločenstva na financovanie podpory? [1] Súvislé číslovanie z roka na rok. [2] Odpovedať len v súvislosti s organizáciami výrobcov, ktoré obdržali podporu uvedenú v článku 6 (2) b) nariadenia (EHS) č. 3796/81 (Ú. v. ES L 379, 31.12.1981, s. 1). -------------------------------------------------- PRÍLOHA II A A. Žiadosť o financovanie Členský štát … +++++ TIFF +++++ -------------------------------------------------- PRÍLOHA II B Tabuľky týkajúce sa podpôr poskytnutých organizáciám výrobcov Členský štát … Doklady, ktoré sa majú predkladať každý rok ohľadom každej organizácie výrobcov Poradové č. [1] … Organizácia výrobcov (názov a adresa) … Deň vzniku … Deň uznania … Deň, kedy bola podpora poskytnutá … PODPORA POSKYTNUTÁ na … ROK PO DNI, KEDY BOLA ORGANIZÁCIA VÝROBCOV UZNANÁ +++++ TIFF +++++ +++++ TIFF +++++ [1] Súvislé číslovanie zodpovedajúce číslovaniu v prílohe I. -------------------------------------------------- PRÍLOHA III Čiastky vrátené v 19.. v súvislosti s podporami vyplatenými v súlade s nariadením (EHS) č. 3796/81 +++++ TIFF +++++ --------------------------------------------------